Rino Serra/Le fior dël mal/082


LXXXII. Oror simpàtich 
Da sto cel bisar e lìvid, 
Tormentà come tò dëstin, 
Quaj pensé 'nt tò ànim veuid As calo? 
Rispond libertin. 

a n'ha mai pro d'esse àvid 
Sia 'd l'incert che dlë scur, 
I gëmm-rai pa come Ovid 
Scassà dal cel latin...sicur. 

Cej coma rivere squarsà 
An voi së specia mè orgheuj; 
Le vòstre grand nivole 'n deul 

A son chèr da mòrt da mi sugnà 
E ij vòst lusor son ël rifless cert 
Ëd l'infern doa mè cheur as divert! 

Rino Serra
Leteratura piemontèisa
Baudelaire